Onsdag kom det frem, at By- og Landskabsstyrelsen nu arbejder med en liste med syv mulige placeringer af testvindmøller på op mod en kvart kilometer i højden. En af placeringerne er i Vesthimmerland ved byen Ullerup. Her er borgmester Knud Kristensen (Kons.) og Vesthimmerlands Kommune allerede blevet spurgt en gang - dengang var svaret nej - og det bliver det igen, hvis By- og Landskabsstyrelsen har tænkt sig at sende forslaget i høring igen. - Hvis det er sådan, at demokratiet bare skal have en lille smule retfærdighed, så skal man respektere det, som Vesthimmerland skriver, omkring placering af de møller her, siger Knud Kristensen til TV2/Nord. Han og resten af byrådet har foreslået en alternativ placering ved Nørrekær Enge, hvis Vesthimmerland skal huse kæmpevindmøllerne.

Opsummering:
Det bliver igen et "nej tak" til kæmpevindmøller ved byen Ullerup i Vesthimmerland, hvis By- og Landskabsstyrelsen sender placeringen i høring til januar.